VS001857
Datum: 2002-09-28T02:00:00.000+02:00
datum_sodbe_i_stopnje: 2006-12-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 15.400.000,00 SIT
opombe: II Ips 270/2008 Reviziji tožeče stranke je bilo ugodeno tako, da se je pritožba toženke zavrnila in potrdila sodba sodišča prve stopnje.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Železniški delavec, zdaj upokojen.

## Škodni dogodek

Poškodba pri delu premikača - padec pod kolo vagona.

## Poškodba

Amputacija desne goleni.

## Telesne bolečine

3.800.000,00 SIT Tožnik je trpel 1 teden hude telesne bolečine, 3 tedne stalne srednje hude, 6 mesecev lahke stalne bolečine v predelu krna desne goleni. V tem obdobju je imel tudi pogosto, sicer krajša obdobja srednje hudih bolečin, med rehabilitacijo, kompresijskim povijanjem krna, kot tudi pri začetku uporabe podkolenske proteze. Tudi po končanem zdravljenju ima tožnik pogosto lažje bolečine v predelu krna, ki se pojavljajo predvsem pri spremembah vremena, daljši hoji, domačih opravilih.

#### Hospitalizacija

8 dni, 2 operativna posega.

#### Ambulantno zdravljenje

Pregled pri osebnem zdravniku, pregled zaradi izdelave podkolenske proteze.

#### Rehabilitacija

6x pregled v fiziatrični ambulanti, fizioterapija.

#### Nevšečnosti med zdravljenjem

Infuzija, analgetiki, antibiotiki.

## Strah

1.900.000,00 SIT Intenziven primarni strah vse do operativnih posegov, srednje hud sekundarni strah 4 mesece.

## Zmanjšanje življenjske aktivnosti

7.500.000,00 SIT Zaradi amputacije desne goleni, se je tožnikovo življenje bistveno spremenilo, saj je zaradi proteze zmožen hoje na krajše razdalje, največ in to počasi prehodi razdaljo do 1 km, po hoji ima izrazite bolečine v predelu krna. Proteza ga pogosto ožuli, golen je treba redno previjati. Tožnik stoječih del ne more opravljati, lahko opravlja samo najlažja opravila doma in na vrtu in to samo v krajših časovnih obdobjih.

## Skaženost

2.200.000,00 SIT Zaradi amputacije desne goleni, tožnik sedaj nosi podkolensko protezo, katero je sicer z dolgimi hlačami možno primerno zakriti, pri hoji pa je opazno šepanje in zibanje tožnika.

---

ZOR člen 200, 203